《林处士幽居》
宋代·郑昂

山篱短短径斜斜，屋子三间竹半遮。
岁馑无僧供菜把，天寒有鹤守梅花。
武陵流水非秦世，姑孰青山落谢家。
共约春晴草芽动，杖藜携酒踏晴沙。

作者简介：郑昂，字尚明，福州侯官（今福建福州）人。徽宗政和五（一一一五）进士。为详定九域志所编修官，转承事郎致仕。有《书史》二十五卷（《书史会要》卷六）、《春秋臣传》三十卷（《宋史》卷二○二），均佚。事见《淳熙三山志》卷二七。